መግለጺ ስእሊ, ሒና ኣብቲ ማሕበረሰባ ምዕባያ ኣዋልድ ዝኾነኦ እናረእየት እያ ባጺሓ። "እንታይ ኣማራጺ አሎኒ?" ትሕቲ-ዕድመ ዝኾነት፡ ሒና'ውን ገና ካብ ብጒሓቱ ነዚ ተግባር ተሓጽያ እያ ባጺሓ። "ናብዚ ተግባር ተደፊአ እንትኣቱ ጓል 15 ዓመት እየ ነይረ። ትምህርተይ አቋሪጸ ከም ኣደይን እነሓጎይን ናብዚ ስራሕ ዝሙት ክኣቱ ተገዲደ" ኢላ ንቢቢሲ ሂንዲ። በብመዓልቱ፡ ካብ ገጠር ዝመጽኡ ሃብታማት ጀሚሩ ክሳብ መራሕቲ ዓበይቲ መኻይን ድማ ተተኣናግድ። "ጓል 18 ዓመት ምስኮንኩ፡ ኣነዋሪ ተግባር ከምዝኾነ ፈሊጠ፡ ብጣዕሚ ድማ ተናዲደ። ግን'ከ እንታይ ኣመራጺ ኣሎኒ?" ትብል። "እዚ እንድሕር ዘይገበርኩ ስድራይ ብኸመይ ናብረኦም ክመርሑ ይኽእሉ" ብዝብል እናተሰከፈት። ሓደ መተሓባበሪ ኣብቲ ከባቢ ዝንቀሳቐስ ንኸስቢ ዘይሰርሕ ትካል ገባሪ ሰናይ ከምዝብሎ፡ ኣብዚ ተግባር ካብ ዝሳተፋ ደቂ ኣንስትዮ እተን ሲሶ ዝኾና ትሕተ ዕድመ እየን። መግለጺ ስእሊ, ኣብዚ ተግባር ካብ ዝሳተፋ ደቂ ኣንስትዮ እተን ሲሶ ዝኾና ኣናእሽቱ እየን። እዞማ ባቻራስ ዝበሃሉ ማሕበረሰባት፡ ቅድም ክብል ናይ ሰብኸሳግማዊ ባህሪ እዩ ነይሩዎም። ሎሚ ግን፡ ኣብ ሰለስተ ወረዳታት ህንዲ ዝርከቡ እንትኸውን ብፍላይ ኣብ ገጠርን፡ ኣብ ጎናጎኒ መንገድታትን ናይ ጽዕነት መካይን ጠጠው ዝብላሉ ከባብታት እዮም ምንባር ዝፈትዉ። ነብስካ ሸይጥካ ዝካየድ ንግዲ እዘን ኣናእሽቱ ኣዋልድ ዓማዊለን ንምትእንጋድ ብውልቀ ወይከኣ ተጠርኒፈን ብሽመል ኣብ ዝተሰርሐ ዓራት እየን ተገዲመን ዝጸንሓ። ኣብ ጥቓአን ድማ ብዛዕበአን ዝደራደሩ ሰባት ዝቐመጡለን ኣናእሽቱ ድንኳናት ኣለዉ። መብዛሕተኦም ዓማዊለን መራሕቲ መኪና እንትኾኑ፡ ንሓንሳብ ካብ 1.45 ክሳብ 2.8 ዶላር እዩ ዝኽፈለን። ደናግል ድማ ዝሐሸ ዋጋ ይኽፈለን። ክሳብ 72 ዶላር። "ኣብ መዓልቲ ካብ ኣርባዕተ ክሳብ ሓሙሽተ ስብኡት ይመጹኡና። ለይቲ ለይቲ ግና ናብ ሆቴላትን መሰል ከባብን ኢና ንኸይድ። ብርግጽ ንሕማም ናይ ምቅላዕ ዕድልና ልዑል ነይሩ" ትብል ሒና። ሓደ ሃገራዊ ጋዜጣ ቅድም ክብል ከምዝጸብጸቦ፡ ካብ መንጎ ዝተመርመሩ 5500 ኣባላት እቲ ማሀዕበረሰብ ፤ እቶም 15 ሚኢታዊ ኣብ ደሞም ኤች ኣይ ኣይ ቪ ኤይድስ ተሸከምቲ ኸይኖም ተረኺቦም። መግለጺ ስእሊ, ብዙሕ እዋን ንዚ ተባሂሎም ኣብ ዝተዳለዉ ሹቓት ውሽጢ ክጽበያ ይግበር ከምኡ ኮይኑ'ውን ገሊአን ቆልዑ ይወልዳ እየን። ሒና ጓል ዝወለደት እንትኸውን ንዓኣ ክተዕቢ በርቲዓ ትሰርሕ'ላ። መብዛሕቲኤን ይጠንሳ እየን፡ ካብኡ ድማ ንደቀን ከዕብያ ብዙሕ ከመንዝራ ይግደዳ። ሓንቲ ኣብ ምንዝርና እትሰርሕ ጓል ካብቲ ማሕበረሰብ ወዲ ክትምሩዖ ኣይትኽእልን። ሒና ግን ብሓገዝ እዚ ንኸስቢ ዘይሰርሕ ገባሪ ሰናይ ሓራ ወጺኣ። "ከመይ ከቢድ ከምዝኾነ ይፈለጥ እየ። እዚ ጠጠው ንኽብል ግን ክሳብ መወዳእታ ክቃለስ እየ" ትብል። ምንጪ ስእሊ, Getty Images መግለጺ ስእሊ, እተን ኣዋልድ ብኣብዝሓ ሓለፍቲ መንገዲ እየን ዘተኣናግዳ ሕጊ'ኸ እንታይ ይብል?
